WordPress loop example code | Jafty Interactive Web Development
Tag Archives: WordPress loop example code Sauvignon Blanc SA - 'n nuwe gesig vir dié wen-wyn - AgriOrbit
Home Agri News Sauvignon Blanc SA – ‘n nuwe gesig vir dié wen-wyn
Suid-Afrika se segsgroep vir Sauvignon Blanc – een van die land se mees aangeplante druifvariëteite – het ’n transformasie ondergaan, wat stukrag gee aan sy internasionale sukses. Die voormalige Sauvignon Blanc Belangegroep (SBIG), kondig nie net sy nuwe naam as Sauvignon Blanc Suid-Afrika aan nie, maar gebruik ook die viering van Internasionale Sauvignon Blanc Dag (3 Mei) om ’n hele gros veranderinge teweeg te bring.
Sauvignon Blanc SA se voorsitter, RJ Botha, sê dié verandering is al lank op die horison. “Die vorige benaming as SBBG het nie ons boodskap sterk genoeg beklemtoon nie. Nou sal enigeen in die wêreld weet waarvoor ons staan én waar ons vandaan kom.
“Die verandering het ons saak met vars energie versterk. Gesprekke rondom Sauvignon Blanc Dag 2020 en Concours Mondial du Sauvignon 2021 is reeds aan die gang, en ons is baie opgewonde oor dié vooruitsigte,” sê Botha.
Van die lede se nuwe voordele is toegang tot die kenner-insigte van dr Carien Coetzee van Basic Wine, wat ’n reeks eksklusiewe tegniese verslae skryf. Bo en behalwe haar PhD Agric Wynkunde van die Stellenbosch Universiteit, sluit haar ervaring deelname in aan die International Sauvignon Blanc Celebration in Nieu-Seeland en diens op die proepaneel vir die Concours Mondial du Sauvignon internasionale wynkompetisie.
Sauvignon SA se transformasie sluit ook voorts in ’n her-ontwerpte webwerf, www.sauvignonblanc.com, wat by sosiale media platforms integreer om die gesprekke rondom die variëteit optimaal te benut.
Van die publiek se kant, ken die meeste mense die organisasie deur die prominente jaarlikse FNB Sauvignon Blanc Top 10-kompetisie, wat in 2007 gestig is om produsente wat uitstaande wyne maak, te beloon. Die Kaapse wynmeester, dr Winifred Bowman, ’n ervare beoordelaar en kommentator, is die paneel-sameroeper.
Die kampioenskappe se belangrike datums vir die jaar is die inskrywings wat aan die einde Julie open; beoordeling van 3 tot 6 September en die gala-toekennings op Woensdag 9 Oktober. ’n Tegniese seminaar met vanjaar se prestasies as basis, sal op Woensdag 20 November in Franschhoek gehou word.
Die huidige Sauvignon Blanc SA komiteelede is: voorsitter RJ Botha (Kleine Zalze Wynlandgoed), ondervoorsitter Thys Louw (Diemersdal Landgoed), Carien Coetzee (Basic Wine), JD Pretorius (Warwick Wynlandgoed), Lukas Wentzel (Groote Post Wingerde), CP Conradie (Conradie Penhill Wyne), Emul Ross (Hamilton Russel Wingerde) en Daniel Keulder (Nitida Wynplaas). – Persverklaring
Previous articleArgentinië: Voor in die tou met bewaringslandbou
Next articleRead the May Voermol Feedback newsletter